# Kravsspecifikation til virksomhedssite

## Planlægning og projektstyring

* I skal arbejde sammen i de grupper af 4, som underviserne danner
* I skal lave en teamkontrakt
* I skal bruge Trello-board og SCRUM til at planlægge og styre jeres projektarbejde

## Medvirkende virksomhed

* I skal finde en virksomhed med en eksisterende hjemmeside, som trænger til redesign og nyt indhold.
* Der skal være mulighed for at lave video og tage billeder hos virksomheden

## Dokumentation

* I skal igennem Tema 5 beskrive, dokumentere og reflektere over den redesign proces, I kommer igennem i løbet af temaet.
* Brug en kopi af dokument: “Procesdokumentation”, som udgangspunkt. Det ligger i Ressourcer på Fronter.

## Research

* I skal bruge de researchmetoder I har lært på tema 3 - grundlæggende UX - til at undersøge virksomhedens nuværende sites brand, målgruppe, produkter/services, design, struktur, formål, brugerrejser og formål.
* Det undersøger I blandt andet med at udarbejde sitemap, wireframe, funktionalitetsliste, styletile, foto- og videostil og indholdsoversigt for det eksisterende site.
* Analyser brugerens opfattelse af det eksisterende site med 5-sekunders-test og BERT.

## Idéudvikling

* Jeres idéudvikling skal tage udgangspunkt i jeres research
* I skal udvælge, hvilke ideudviklingsmetoder fra tema 3, som I vil bruge
* I skal planlægge og definere, hvad I vil fokusere på i jeres redesign, herunder målgruppe, brugerrejse, funktionaliteter og undersider
* ~~Udvælg og brug de metoder I lærte på tema 3.~~

## Digital prototype

* Udvikles i Figma for mobil og til desktop

## Indhold

* **LottieFiles**: I skal integrere en LottieFile i jeres løsning
* **Fotos**: I skal tage fotos til jeres projekt. Minimum 3 skal indgå på det endelige site.
* **Copy**: I må gerne bruge det eksisterende copy fra virksomheden, men tilpasset redesignet
* **Video:** Videointerview er ikke altid relevant for et virksomhedssite, så det er op til jer at vurdere, hvor og hvilken slags brug af video, der er relevant for jeres case. Ved interview skal I bruge ekstern lydoptager, musik skal være rettighedsfrit og husk kreditering, hvis det kræves. Den samlede mængde af video brugt på sitet må max være 3 minutter.

## Kode

* I skal bruge minimum én custom property (CSS variabel)
* I skal bruge mindst en <form> på sitet, ikke forbundet med noget.
* I skal lave layoutdiagrammer
* Sitet skal være responsivt
* Sitet skal være kodet mobil-first
* Løsningen skal laves med HTML, CSS og JavaScript. (I må ikke bruge frameworks)
* Sitets skal maksimum indeholde 10 sider og minimum én side pr gruppemedlem f.eks.:
  + Om
  + Kontakt
  + Forside
  + Produkt
* I skal lægge en password-beskyttelse ind på jeres redesign forslag, så de kun er tilgængelige med et password. Det skyldes at virksomheder IKKE har godkendt det endelige resultat, og at resultatet ikke ligger hos virksomheden.
  + Link og password (user: kea pass: kea) til egen version af redesign-sitet på forsiden.
* Derudover skal <head> indeholde: <meta name="robots" content="noindex">
* Koden skal opbygges således at hvert medlem af gruppen har ansvar for minimum én html side med selvstændigt tilhørende CSS-dokument. Ét gruppemedlem udpeges til at være ansvarlig for alt fælles CSS (font, overordnet struktur, herunder header, footer og menu). Denne arbejdsmetode muliggør fornuftig brug af GitHub.
* Kun ét medlem af gruppen opretter et repository på github og inviterer resten af gruppen som collaborators.
* I skal bruge git og GitHub i jeres kodeudvikling
* I skal bruge .gitignore for at undgå at uploade større video-filer til GitHub
* Evt. videoer skal lægges i følgende mappe på scrum master’s website:  
  kea/05\_indhold/02\_redesign. NB! Husk alle at få en kopi til eget brug.

## Test

* BERT
* 5-second test
* Eksperttest
* Lighthouse audit (minimum 3 billedoptimeringer)
* Testresultaterne og konklusionen på resultaterne skal indgå i jeres præsentation af redesign, de afsluttende tests bruges som argumentation for kvaliteten af jeres redesign

## Præsentation

* I skal pitche og præsentere jeres proces og løsning for udvalgte undervisere og medstuderende på temaets næstsidste dag.
* I præsenterer i form af pecha kucha
* Præsentation skal være 6 minutter og 40 sekunder (1 slide = 20 sekunder)